AOT จัดเต็ม! เพิ่มระดับความปลอดภัยแบบเข้มงวด หลังเหตุการณ์ระเบิด
AOT จัดเต็ม! เพิ่มระดับความปลอดภัยเป็นระดับ 3 แบบเต็มรูปแบบที่ท่าอากาศยานสุวรรณภูมิ หลังเหตุการณ์ระเบิด
18 ส.ค. 2558

ผู้สื่อข่าวรายงานว่า ในวันนี้ (18 ส.ค.) บริษัท ท่าอากาศยานไทย จำกัด (มหาชน) หรือ AOT ได้เพิ่มระดับความปลอดภัยเป็นระดับ 3 แบบเต็มรูปแบบที่ท่าอากาศยานสุวรรณภูมิ กล่าวคือ เพิ่มวงรอบการตรวจของทุกส่วนงานการรักษาความปลอดภัย อย่างเข้มงวด ได้แก่การตระเวนระงับเหตุ, การรักษาการณ์, การจราจร, การตรวจค้นสัมภาระติดตัวผู้โดยสารและสัมภาระบรรทุก, การลาดตระเวนสุ่มตรวจของหน่วยทำลายวัตถุระเบิด รวมทั้งการออกบัตรอนุญาตบุคคลและยานพาหนยังคง หลังจากเกิดเหตุการณ์ระเบิดที่แยกราชประสงค์วานนี้ (17 ส.ค.)
นอกจากนี้ท่าอากาศยานสุวรรณภูมิจะเพิ่มความเข้มงวดการออกบัตรอำนวยความสะดวก (อน.) ทุกประเภท และประสานความร่วมเจ้าหน้าที่ตั้งด่านตรวจในจุดล่อแหลม และจัดชุดตรวจผสมออกตรวจในวงรอบที่ถี่มากขึ้น รวมทั้งเพิ่มวงรอบการตรวจของสุนัขตำรวจ บริเวณอาคารจอดรถยนต์และจุดให้บริการแท็กซี่สาธารณะ